*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*45. számú előterjesztés*

Bátaszék Város Önkormányzata Képviselő-testületének 2018. február 20-án,

16 órakor megtartandó rendkívüli ülésére

*Székely Kálvária fatáblái átadásának megvitatása*

|  |
| --- |
| **Előterjesztő:** Dr. Bozsolik Róbert polgármester**Készítette:** Takácsné Gehring Mária aljegyző**Törvényességi ellenőrzést végezte**: Kondriczné dr. Varga Erzsébet jegyző **Tárgyalja:** --- |

**Tisztelt Képviselő-testület!**

2018. március-június között Szabadkán egy időszaki kiállításon szeretnék bemutatni a Bátaszéki Tájház közösségi termében látható Székely Kálvária fatábláit, amelyből 12 tábla a Wosinsky Mór Megyei Múzeum tulajdonában áll. A táblaegyüttes további 2 táblájának tulajdonjoga viszont nem rendezett, ezért a múzeum igazgatója a mellékelt kérelemmel fordult polgármester úrhoz.

A képviselő-testület a 81/2005.(IV.26.) KTH. számú határozatában döntött arról, hogy a múzeum törzsvagyonába kerülnek átadásra a Tájház kiállítási és raktározási tárgyai. A leltár felvételére 2006-ban került sor. Ebben még a fent említett táblaegyüttes nem szerepel.

A 2012-ben a múzeum és a Petőfi Sándor Művelődési Ház között létrejött Haszonkölcsön szerződés 1. pont 2. sora 01.4.329.-01.4.340. leltári szám alatt tartalmazza a székely kálváriákat. Ez viszont csak 12 tábla.

A Bátaszékért Marketing NKft. kölcsönzési szerződést kötött a múzeummal 2017. szeptember 1-jétől 2021. szeptember 1-jéig terjedő időszakra. A szerződés 1. melléklete a kölcsönbe adott kulturális javak listája, míg a javak állapot felméréséről készített szakleírás és képi ábrázolás további mellékletekben szerepel.

Kérem a tisztelt képviselő-testületet, hogy a két tábla átadásáról szíveskedjen döntést hozni.

**Határozati javaslat**

**a Székely Kálvária 2 táblájának átadására**

Bátaszék Város Önkormányzatának Képviselő-testülete – hivatkozva a 81/2005. (IV.26.) KTH számú határozatában foglaltakra, figyelemmel a Bátaszékért Marketing NKft. és a Wosinsky Mór Megyei Múzeum között megkötött Kölcsönzési szerződésben foglaltakra – a Bátaszéki Tájházban található Székely Kálvária 14 táblája egységének megőrzése érdekében, a már múzeumi tulajdonában levő 12 tábla mellé a hiányzó 2 tábla átadásához is hozzájárul.

*Határidő*: 2018. február 28.

*Felelős*: Kondriczné dr. Varga Erzsébet jegyző

 (a határozat megküldéséért)

*Határozatról értesül:* Wosinsky Mór Megyei Múzeum

 Bátaszékért Marketing NKft.

 irattár